钦定古今图书集成/历象汇编/庶征典/第140卷 > 《管窥辑要》 > 陈
## 钦定古今图书集成/历象汇编/庶征典/第140卷 > 《管窥辑要》 > 陈

### 武帝永定三年长人见

按《陈书武帝本纪》，“永定三年春正月，仙人见于罗浮
山寺小石楼，长三丈许，通身洁白，衣服楚丽。”

按《隋书五行志》：陈永定三年，有人长三丈，见罗浮山，
通身洁白，衣服楚丽。京房占曰：“长人见。”亡后二岁，帝
崩。

### 宣帝大建 年有妇人突入东宫

按《陈书宣帝本纪》，不载。　按《隋书五行志》。后主为太
子时。有妇人突入东宫，而大言曰：“毕国主。”后主立而
祚终之应也。

### 后主至德三年建康人家婢死九日更生

按《陈书后主本纪》。不载。　按《隋书五行志》。“至德三年
八月。建康人家婢死。埋之。九日而更生。有牧牛人闻
而出之。”

### 祯明二年死婴儿无头能言

按《陈书后主本纪》不载。　按《隋书五行志》。“祯明二年。
有船下忽闻人言曰。明年乱。视之得死婴儿。长二尺
而无头。明年陈灭。”